করতোয়া নদী
করতোয়া নদী বর্তমানে ভারতের পশ্চিমবঙ্গের জলপাইগুড়ি জেলায় উৎপত্তি লাভ করেছে। অতঃপর এই নদীর জলধারা বাংলাদেশের পঞ্চগড় জেলার তেতুলিয়া উপজেলার ভোজনপুর ইউনিয়ন দিয়ে বাংলাদেশে প্রবেশ করেছে এবং দিনাজপুর সদর উপজেলার সরকারপুর ইউনিয়ন পর্যন্ত প্রবাহিত হয়ে আত্রাই নদীতে পতিত হয়েছে।
সারাওয়াক নদী
সারাওয়াক নদী (মালয় - "সুঙ্গাই সারাওয়াক") হল বোর্নিও দ্বীপের সারাওয়াকের মধ্য দিয়ে প্রবাহিত একটি নদী। বোর্নিও দ্বীপের মধ্যস্থলে কাপুয়াস পর্বতমালায় উৎপন্ন এই নদীটি দৈর্ঘ্যে প্রায় ২১৭ কিলোমিটার (১৩০ মাইল); এর দু'টি উপনদী হল সারাওয়াক কিরি ও সারাওয়াক কানান। মালয়েশিয়ার সারাওয়াক প্রদেশের দক্ষিণপশ্চিমাঞ্চলের অধিবাসীদের কাছে জলের অত্যন্ত গুরুত্বপূর্ণ উৎস এই নদী। সারাওয়াক প্রদেশের রাজধানী কুচিং এই নদীর তীরেই অবস্থিত। নানাধরণের জলক্রীড়া, যেমন বাৎসরিক ক্রীড়ানুষ্ঠান সারাওয়াক রেগাতা এই নদীকে ঘিরেই আয়োজিত হয়। সারা পৃথিবী থেকে এই অনুষ্ঠান পর্যটকদের আকর্ষণ করে থাকে।